Babelscape/SREDFM huggingface dataset:
Αναζητώντας τον χαμένο χρόνο

Το πεζογράφημα Αναζητώντας τον χαμένο χρόνο (Γαλλικά: "À la recherche du temps perdu") είναι εφτάτομο μυθιστόρημα του Γάλλου συγγραφέα Μαρσέλ Προυστ (1871-1922). Θεωρείται το σημαντικότερο έργο του και είναι γνωστό τόσο για το μέγεθός του (3.200 σελίδες, στην πρώτη γαλλική έκδοση), όσο και για το θέμα της ακούσιας μνήμης, με πιο γνωστό το παράδειγμα του γλυκού που περιγράφεται στην αρχή του πρώτου τόμου.
Η Αιχμάλωτος της Ερήμου

Η ταινία Η Αιχμάλωτος της Ερήμου (Πρωτότυπος τίτλος The Searchers), είναι γουέστερν παραγωγής 1956 σε σκηνοθεσία Τζον Φορντ και αποτελεί κινηματογραφική μεταφορά του μυθιστορήματος του Άλαν ΛεΜέι με τίτλο "The Searchers". Η ταινία μας μεταφέρει στο Τέξας στα τέλη του 19ου αιώνα, την περίοδο του πολέμου μεταξύ Ινδιάνων και Τεξανών, όπου ο Ίθαν Έντουαρντς που τον υποδύεται ο Τζον Γουέιν ψάχνει να βρει την ανιψιά του που την απήγαγαν οι Ινδιάνοι χρόνια πριν. Ο Γουέιν πλαισιώνεται από τους: Νάταλι Γουντ (που υποδύεται την ανιψιά του Ίθαν) και Τζέφρι Χάντερ (που υποδύεται τον θετό ανιψιό του Ίθαν). Ο κριτικός του κινηματογράφου Ρότζερ Ίμπερτ είχε γράψει στην κριτική του για την ταινία ότι ο Ίθαν Έντουαρντς ήταν ο πιο καθηλωτικός χαρακτήρας που δημιούργησε ποτέ το δίδυμο Γουέιν και Φορντ.

Η ταινία αποτέλεσε τεράστια εμπορική επιτυχία και θεωρείται πλέον ως μια από τις μεγαλύτερες και σημαντικότερες ταινίες όλων των εποχών. Το 2007 το Αμερικανικό Ινστιτούτο Κινηματογράφου κατέταξε την ταινία στην 12η θέση στη λίστα με τις 100 καλύτερες ταινίες όλων των εποχών, ενώ την κατέταξε επίσης στην 1η θέση στη λίστα με τις καλύτερες ταινίες γουέστερν όλων των εποχών. To περιοδικό Entertainment Weekly επίσης κατέταξε την ταινία στην πρώτη θέση με τα καλύτερα γουέστερν όλων των εποχών. Το βρετανικό περιοδικό "Sight & Sound" την κατέταξε στην 7η θέση με τις καλύτερες ταινίες σε μια λίστα που θεσπίστηκε από παγκόσμια δημοσκόπηση κριτικών κινηματογράφου το 2012, επίσης το γαλλικό περιοδικό Cahiers du Cinéma κατέταξε την ταινία στη 10η θέση στη λίστα με τις καλύτερες ταινίες όλων των εποχών. 
Η ταινία επιλέχθηκε να φυλαχθεί για διατήρηση στο Εθνικό Αρχείο Κινηματογράφου των ΗΠΑ από την Βιβλιοθήκη του Κογκρέσου το 1989, με αιτιολόγηση πως είναι "πολιτιστικά, ιστορικά και αισθητικά σημαντική", ήταν ένα μια από τις 25 πρώτες ταινίες που τιμήθηκαν με αυτόν τον τρόπο.
Νορβηγοί

Οι Νορβηγοί () είναι μια βόρεια γερμανική εθνική ομάδα, η οποία ζει κυρίως στη Νορβηγία. Μοιράζονται μια κοινή κουλτούρα και μιλούν τη νορβηγική γλώσσα. Μεταναστευτικές κοινότητες Νορβηγών υπάρχουν σε όλο το κόσμο, ιδιαίτερα στις Ηνωμένες Πολιτείες, στον Καναδά, στην Αυστραλία, στην Αργεντινή, στη Χιλή, στη Ουρουγουάη, στη Βραζιλία, στο Μεξικό, στη Νέα Ζηλανδία και στη Νότια Αφρική.
Πανδοχείο της Καστίλλης

Το Πανδοχείο της Καστίλλης (μαλτέζικα: "Berġa ta' Kastilja") είναι ένα πανδοχείο στη Βαλέτα, που σήμερα στεγάζει το γραφείο του Πρωθυπουργού της Μάλτας. Βρίσκεται στην Πλατεία Καστίλλης, κοντά στον Προμαχώνα του Αγίου Ιακώβου, το Χρηματιστήριο της Μάλτας και τους Κήπους της Άνω Μπαράκα. Η θέση του είναι στο υψηλότερο σημείο της πόλης και από εκεί είναι ορατή η Φλοριάνα και η περιοχή του Μεγάλου Λιμανιού.

Χτίστηκε τη δεκαετία του 1740 από τον Πορτογάλο αριστοκράτη Μανουέλ Πίντο ντα Φονσέκα, στη θέση ενός κτιρίου που βρισκόταν σε εκείνη τη θέση από το 1574. Σκοπός της ανέγερσης ήταν η στέγαση ιπποτών του Τάγματος του Αγίου Ιωάννη που κατάγονταν από τις περιοχές της Καστίλλης, της Λεόν και της Πορτογαλίας. Το όνομα «Καστίλλη» (ή "Kastilja" στα μαλτέζικα) χρησιμοποιείται συχνά ως μετωνυμία για να παραπέμψει στον πρωθυπουργό και το γραφείο του, όπως και ο Λευκός Οίκος στην Ουάσινγκτον χρησιμοποιείται για να αναφερθεί στο εκτελεστικό γραφείο του Προέδρου των Ηνωμένων Πολιτειών. Το γραφείο του πρωθυπουργού της Μάλτας μεταφέρθηκε στο Πανδοχείο της Καστίλλης από το Πανδοχείο της Αραγωνίας στις 4 Μαρτίου 1972.

Με την πάροδο των ετών, η εξωτερική και εσωτερική τοιχοποιία υπέστη φθορές, οι οποίες αποκαταστάθηκαν στα έργα ανακαίνισης που πραγματοποιήθηκαν μεταξύ των ετών 2009-2014. Το κτίριο συμπεριλήφθηκε στον Κατάλογο Αρχαιοτήτων που συντάχθηκε το 1925, μαζί με άλλα πανδοχεία στη Βαλέτα. Έχει πλέον χαρακτηριστεί ως εθνικό μνημείο «βαθμού 1» από την Αρχή Περιβάλλοντος και Σχεδιασμού της Μάλτας και περιλαμβάνεται, επίσης, στον Εθνικό Κατάλογο Πολιτιστικής Ιδιοκτησίας των Νήσων της Μάλτας.
Εύα Μαρί Σέιντ

Η Εύα Μαρί Σέιντ ("Eva Marie Saint", 4 Ιουλίου 1924) είναι Αμερικανίδα ηθοποιός βραβευμένη με Όσκαρ Β' Γυναικείου Ρόλου για την ερμηνεία της στην ταινία του Ελία Καζάν "Το λιμάνι της αγωνίας (On the Waterfront, 1954)" πλάι στον Μάρλον Μπράντο. Έχει προταθεί για Χρυσή Σφαίρα και για Βραβείο BAFTA Καλύτερης Γυναικείας Ερμηνείας σε Δραματική Ταινία για την ταινία του Φρεντ Τσίνεμαν "Ένα καπέλο γεμάτο βροχή (A Hat Full of Rain, 1957)" και είναι γνωστή επίσης για τη συμμετοχή της στην ταινία του Άλφρεντ Χίτσκοκ "Στη σκιά των τεσσάρων γιγάντων (North by Northwest, 1959)" πλάι στον Κάρι Γκραντ. Σημαντική θέση στη φιλμογραφία της έχουν οι παρακάτω ταινίες: "Όσα δε Σβήνει ο Χρόνος (Raintree County, 1957)", "Έξοδος (Exodus, 1960)", "Έρχονται οι Ρώσοι (The Russians Are Coming, the Russians Are Coming, 1965)", "Grand Prix, 1966", "Έτσι είναι η Ζωή (Nothing in Common, 1986)", "Το Tετράποδο Θαύμα (Because of Winn-Dixie, 2005)", " (Superman Returns, 2006)" και Μια Χειμωνιάτικη Ιστορία (A Winter's Tale, 2014)".
Άγκαθα Μπάρμπαρα

Η Άγκαθα Μπάρμπαρα (μαλτέζικα: "Agatha Barbara", 11 Μαρτίου 1923 - 4 Φεβρουαρίου 2002) ήταν μια Μαλτέζα πολιτικός, που διετέλεσε Βουλευτής του Εργατικού Κόμματος, Υπουργός, καθώς και Πρόεδρος της Δημοκρατίας, αξίωμα που πρώτη φορά αποκτούσε γυναίκα στη Μάλτα. Ήταν η μακροβιότερη γυναίκα βουλευτής στην πολιτική ιστορία της Μάλτας.

Έγινε γνωστή ως θερμή υπερασπίστρια των οικονομικών και κοινωνικών μεταρρυθμίσεων. Ήταν η πρώτη και, μέχρι τα τέλη της δεκαετίας του 1990, η μόνη γυναίκα που είχε διατελέσει υπουργός της Μάλτας. Όταν το Εργατικό Κόμμα ανήλθε στην εξουσία για πρώτη φορά, το 1955, διορίστηκε Υπουργός Παιδείας από τον Ντομ Μιντόφ, με θητεία που διήρκεσε από το 1955 έως το 1958. Η Άγκαθα Μπάρμπαρα προχώρησε σε τολμηρές μεταρρυθμίσεις: καθιέρωσε την υποχρεωτική βασική εκπαίδευση για όλα τα παιδιά, ίδρυσε ένα κολέγιο κατάρτισης εκπαιδευτικών και παρείχε επιστημονικά μαθήματα τόσο για τα αγόρια όσο και για τα κορίτσια.

Μετά τις βουλευτικές εκλογές του 1981, η χώρα οδηγήθηκε σε συνταγματική κρίση, επειδή το Εθνικιστικό Κόμμα (PN) παρότι κέρδισε την πλειοψηφία των ψήφων, αδυνατούσε να σχηματίσει αυτοδύναμη κυβέρνηση, λόγω του ότι δεν κατείχε την πλειοψηφία στο κοινοβούλιο (κατείχε 31 έδρες έναντι 34 του Εργατικού Κόμματος). Το PN μποϊκόταρε το κοινοβούλιο και οργάνωσε διαδηλώσεις. Παρ΄ όλα αυτά, ο ηγέτης του Εργατικού Κόμματος Ντομ Μιντόφ ανέλαβε την εξουσία. Η Άγκαθα Μπάρμπαρα, αντί να γίνει υπουργός, όπως αναμενόταν, διορίστηκε ως η πρώτη γυναίκα Πρόεδρος της Δημοκρατίας στις 15 Φεβρουαρίου 1982, σε ηλικία 59 ετών. Παρότι η θέση της ήταν κυρίως εθιμοτυπική, ανέλαβε το έργο να επιλύσει τη συνταγματική κρίση που είχε προκύψει.

Στο τέλος της θητείας της, το 1987, η Μπάρμπαρα προήδρευσε της παρουσίασης και αποδοχής μιας συνταγματικής μεταρρύθμισης, που είχε ως βασική γραμμή την απεξάρτηση της χώρας από ξένες δυνάμεις, καθώς και την κατανομή πρόσθετων κοινοβουλευτικών εδρών σε περίπτωση που κάποιο κόμμα λάβει εκλογική πλειοψηφία, αλλά όχι κοινοβουλευτική πλειοψηφία. Το 1987, με τη λήξη της θητείας της, η Άγκαθα Μπάρμπαρα αποσύρθηκε από την ενεργό πολιτική. Αποσύρθηκε στην πόλη όπου γεννήθηκε, το Ζαμπάρ, στο οποίο ζούσε μέχρι το θάνατό της στις 4 Φεβρουαρίου 2002. Στις 23 Απριλίου 2006 πραγματοποιήθηκαν τα αποκαλυπτήρια ενός μνημείου προς τιμήν της στο Ζαμπάρ, παρουσία του τότε Προέδρου της Μάλτας, Έντι Φενέκ Αντάμι.
Τζέιμι Βάρντι

Ο Τζέιμι Βάρντι ("Jamie Vardy", 11 Ιανουαρίου 1987) είναι Άγγλος επαγγελματίας ποδοσφαιριστής, ο οποίος αγωνίζεται ως επιθετικός για τη Λέστερ Σίτι και την εθνική ομάδα της Αγγλίας.

Σε ηλικία 16 ετών ο Βάρντι άρχισε την επαγγελματική καριέρα του με την Στόουκμπριτζ Παρκ Στιλς και συμμετείχε στην πρώτη ομάδα για πρώτη φορά το 2007 και για τρεις σαιζόν πριν αποκτηθεί από την Χάλιφαξ Τάουν το 2010. Έχοντας σκοράρει 25 γκολ στην πρώτη χρονιά, έλαβε το βραβείο του παίκτη της χρονιάς και στη συνέχεια πήρε μεταγραφή για την Φλίτγουντ Τάουν τον Αύγουστο του 2011. Σκόραρε 31 γκολ στο πρωτάθλημα την πρώτη σαιζόν του στη νέα ομάδα και έλαβε το βραβείο του παίκτη της χρονιάς, καθώς η ομάδα κέρδισε την κατηγορία.

Τον Μάιο του 2012, ο Βάρντι υπέγραψε για την Λέστερ Σίτι, η οποία αγωνιζόταν στην Τσάμπιονσιπ για ρεκόρ παίκτη κατώτερης κατηγορίας, με 1 εκατομμύριο λίρες, και βοήθησε την ομάδα να κατακτήσει την Τσάμπιονσιπ το 2014. Την πρώτη σαιζόν στη Πρέμιερ Λιγκ, ο Βάρντι σκόραρε για έντεκα συνεχόμενους αγώνες πρωταθλήματος, σπάζοντας το ρεκόρ του Ρουντ φαν Νίστελροϊ, και ψηφίστηκε παίκτης της χρονιάς για την Πρέμιερ Λιγκ και από τους αθλητικούς συντάκτες, καθώς η πρωτάρα Λέστερ κατέκτησε κόντρα στις πιθανότητες το πρωτάθλημα. Τη σαιζόν 2019-20 αναδείχθηκε σε πρώτο σκόρερ του πρωταθλήματος, με 23 γκολ, και σε ηλικία 33 ετών είναι ο γηραιότερος παίκτης που το κατάφερε.

Ο Βάρντι συμμετείχε για πρώτα φορά με την εθνική ομάδα τον Ιούνιο του 2015 και επιλέχθηκε στηνομάδα που εκπροσώπησε την Αγγλία στο Euro 2016 και στο Μουντιάλ 2018. Έχει 26 συμμετοχές με την εθνική ομάδα, σκοράροντας 7 γκολ. Τον Μάιο του 2021 κατέκτησε το Κύπελλο Αγγλίας στον τελικό απέναντι στην Τσέλσι ΦΚ.
Κομίνο

Το Κομίνο (μαλτέζικα: "Kemmuna"), γνωστό παλαιότερα ως Ηφαιστεία ή Εφαιστεία, είναι ένα μικρό νησί του Μαλτέζικου Αρχιπελάγους, μεταξύ των νησιών Μάλτας και Γκόζο. Το νησί έχει έκταση μόλις 3,5 χλμ2 και βρέχεται εξ ολοκλήρου από τη Μεσόγειο Θάλασσα. Το νησί που πήρε το σύγχρονο όνομά του από το κύμινο που κάποτε ευδοκιμούσε στη χώρα, είναι η πιο αραιοκατοικημένη περιοχή στη Δημοκρατία της Μάλτας. Έχει μόλις 3 κατοίκους ως μόνιμο πληθυσμό, έπειτα από το θάνατο του τέταρτου κατοίκου το 2017. Διοικητικά, ανήκει στο Δήμο Γκατζνσιελέμ, του νοτιοανατολικού Γκόζο. Ένας ιερέας και ένας αστυνομικός μεταβαίνουν όποτε παραστεί ανάγκη από το κοντινό Γκόζο. Το νησί αποτελεί καταφύγιο πτηνών και προστατευόμενο φυσικό καταφύγιο.
Α΄ κατηγορία καλαθοσφαίρισης ανδρών Κύπρου 2016–17

Η Α΄ κατηγορία καλαθοσφαίρισης ανδρών Κύπρου 2016–17 αποτελεί την 63η διοργάνωση από την ίδρυση της Α' Κατηγορίας Κύπρου, ενώ απότελεί την 50η υπό την αιγίδα της Κυπριακής Ομοσπονδίας Καλαθόσφαιρας. Πρωταθλητής ήταν ο Κεραυνός Στροβόλου για 6η φορά στην ιστορία του.
Το Ακρωτήρι του Φόβου

Το Ακρωτήρι του φόβου (αγγλικά: Cape Fear) είναι ενα ψυχολογικό θρίλερ
του 1991 σε σκηνοθεσία Μάρτιν Σκορσέζε με πρωταγωνιστές τους Ρόμπερτ Ντε Νίρο, Νικ Νόλτε, Τζέσικα Λανγκ και την Τζουλιέτ Λιούις.

Η ταινία αποτελεί ριμέικ της ομωνυμης ταινίας του 1962 σε σκηνοθεσία Τζέι Λι Τόμσον και με πρωταγωνιστές τους Ρόμπερτ Μίτσαμ, Γκρέγκορι Πεκ και Μάρτιν Μπάλσαμ, οι οποίοι παίζουν και σε αυτήν την ταινία σε μικρούς υποστηρικτικούς ρόλους.

Το Ακρωτήρι του Φόβου σηματοδοτεί την έβδομη συνεργασία μεταξύ του Σκορσέζε και του Ντε Νίρο. Η ταινία έλαβε θετικές κριτικές 
και ήταν εμπορική επιτυχία, κερδιζοντας βραβείο Όσκαρ και υποψηφιοτητες για Χρυσή Σφαίρα Α' Ανδρικού Ρόλου (Ντε Νίρο) και Β' Γυναικείου Ρόλου (Τζουλιέτ Λιούις)
Έρικ Ντάιερ

Ο Έρικ Ντάιερ ("Eric Dier", 15 Ιανουάριος 1994) είναι Άγγλος ποδοσφαιριστής ο οποίος αγωνίζεται ως αμυντικός παίκτης με την Τότεναμ και την Εθνική Αγγλίας. Είναι ένας ευέλικτος αμυντικός, και μπορεί να παίξει ως αμυντικός μέσος, κεντρικός και δεξιός αμυντικός.

Ο Ντάιερ μεγάλωσε στην Πορτογαλία και πέρασε από τις ακαδημίες της Σπόρτινγκ πριν δοθεί και παίξει πρώτη φορά επαγγελματικά ως δανεικός στη Έβερτον. Το 2014 μεταγράφηκε στην Τότεναμ με πενταετές συμβόλαιο για 4 εκατομμύρια λίρες. Έκτοτε έχει πραγματοποιήσει πάνω από 200 εμφανίσεις με τη Τότεναμ, συμπεριλαμβανομένων των τελικού κυπέλλου Αγγλίας το 2015 και τον τελικό του Τσάμπιονς Λιγκ το 2019.

Παρά το γεγονός ότι έδειξε ενδιαφέρον η Πορτογαλία, ο Ντάιερ τελικά αποφάσισε να εκπροσωπήσει την Αγγλία σε επίπεδο εθνικών. Πραγματοποίησε την πρώτη του εμφάνιση με την εθνική αντρών το 2015 και επιλέχθηκε στην ομάδα της Αγγλίας για το Euro 2016 και το Μουντιάλ 2018.
Μάρκους Ράσφορντ

Ο Μάρκους Ράσφορντ (αγγλικά: "Marcus Rashford", γενν. στις 31 Οκτωβρίου 1997) είναι Άγγλος ποδοσφαιριστής, ο οποίος αγωνίζεται ως επιθετικός για τη Μάντσεστερ Γιουνάιτεντ και την εθνική ομάδα της Αγγλίας.
Θεοδοσία Κουτούφαρη

Η Θεοδοσία Κουτούφαρη (Άγιος Δημήτριος Ραχών Ικαρίας, ; - Άγιος Δημήτριος Ραχών Ικαρίας, ;), ήταν θρυλική μορφή της αντίστασης των Ικαρίων κατά των Οθωμανών που προανήγγειλε την Ικαριακή Επανάσταση της 17ης Ιουλίου 1912 και την ίδρυση του ικαριακού κράτους.
Μέσα Μαζικής Ενημέρωσης του Μαυροβουνίου

Τα Μέσα Μαζικής Ενημέρωσης του Μαυροβουνίου περιλαμβάνουν τα τηλεοπτικά δίκτυα, τα ραδιοφωνικά δίκτυα, τα περιοδικά και τις εφημερίδες, που λειτουργούν όλα από κρατικές και ιδιωτικές εταιρείες, που εξαρτώνται από τη διαφήμιση, τη συνδρομή και άλλα έσοδα που σχετίζονται με τις πωλήσεις. Το Σύνταγμα του Μαυροβουνίου εγγυάται την ελευθερία του λόγου και του τύπου. Περιορισμοί δικαιολογούνται μόνο για την προστασία των δικαιωμάτων άλλων πολιτών ως προς την αξιοπρέπεια, τη φήμη και την τιμή, ή για λόγους δημόσιας ηθικής και εθνικής ασφάλειας. Ο νόμος ποινικοποιεί την υποκίνηση μίσους και μισαλλοδοξίας για εθνικούς, φυλετικούς και θρησκευτικούς λόγους, ενώ έχουν υπάρξει διώξεις για τους λόγους αυτούς.

Ο κρατικός ραδιοτηλεοπτικός οργανισμός στο Μαυροβούνιο ονομάζεται «Ραδιόφωνο και Τηλεόραση του Μαυροβουνίου» (RTCG/РТЙГ) και είναι πλήρες μέλος της Ευρωπαϊκής Ραδιοτηλεοπτικής Ένωσης, από την ανακήρυξη της ανεξαρτησίας της χώρας, το 2006. Το RTCG διέπεται από το Νόμο για τις Δημόσιες Υπηρεσίες Ραδιοφωνίας-Μετάδοσης και απαιτείται να εξυπηρετεί τα συμφέροντα όλων των πολιτών του Μαυροβουνίου, ανεξάρτητα από την πολιτική, θρησκευτική, πολιτιστική, φυλετική ή έμφυλη σχέση τους.

Το RTCG θεωρείται ευρέως εξαρτώμενο από την εκάστοτε κυβέρνηση, ιδιαίτερα μετά από απολύσεις δημοσιογράφων που φέρεται να έγιναν με πολιτικά κίνητρα το 2011. Το RTCG δεν καταβάλλει τέλη ραδιοτηλεοπτικής άδειας και χρηματοδοτείται απευθείας από τον κρατικό προϋπολογισμό (λαμβάνει το 1,2% του προϋπολογισμού), καθώς και από διαφημιστικά έσοδα (για περιορισμένο χρόνο μετάδοσης) και έσοδα από πωλήσεις. Τα οικονομικά του θεωρούνται προβληματικά, ενώ το 2012 έφτασε στα όρια πτώχευσης, θέτοντας σε κίνδυνο ακόμη περισσότερο την αξιοπιστία του λόγου του. Η οικονομική βιωσιμότητα του φορέα βρίσκεται συχνά σε κίνδυνο και στηρίζεται σε μεγάλο βαθμό στην κυβέρνηση ως κύρια πηγή χρηματοδότησής του. Το απόθεμα χρέους του RTCG (2,4 εκατ. ευρώ) καλύφθηκε από τον κρατικό προϋπολογισμό το 2014.
Γκάρεθ Σάουθγκεϊτ

Ο Γκάρεθ Σάουθγκεϊτ (3 Σεπτεμβρίου 1970) είναι Βρετανός προπονητής ποδοσφαίρου και πρώην ποδοσφαιριστής, ο οποίος αγωνιζόταν ως αμυντικός ή ως μέσος. Είναι προπονητής της εθνικής ομάδας της Αγγλίας.

Ο Σάουθγκέιτ ξεκίνησε την καριέρα του ως ποδοσφαιριστής επαγγελματικά με την Κρύσταλ Πάλας το 1988 και ήταν αρχηγός της όταν κέρδισε τη Τσάμπιονσιπ το 1993-94. Το 1995 πήρε μεταγραφή με την Άστον Βίλα, στην οποία έπαιζε μέχρι το 2001, οπότε και μετακινήθηκε στη Μίντλεσμπρο. Ως ποδοσφαιριστής έχει κερδίσει το Λιγκ Καπ τόσο με την Άστον Βίλα (1995-96) όσο και την Μίντλεσμπρο (2003-04), ενώ επίσης έπαιξε στον τελικό του FA Cup το 2000 με την Βίλα και στον τελικό του κυπέλλου ΟΥΕΦΑ το 2006 με τη Μίντλεσπρο. Σε επίπεδο εθνικής ομάδας, ο Σάουθγκεϊτ έχει πραγματοποιήσει 57 εμφανίσεις με το εθνόσημο από το 1995 μέχρι το 2004 και συμμετείχε στο Μουντιάλ 1998 και στα Euro 1996 και Euro 2000. Ολοκλήρωσε την καριέρα του ως παίκτης τον Μάιο του 2006 σε ηλικία 35 ετών, με περισσότερες από 500 εμφανίσεις πρωταθλήματος.

O Σάουθγκεϊτ έγινε προπονητής της Μίντλεσμπρο από τον Ιούνιο του 2006 μέχρι τον Οκτώβριο του 2009. Ήταν επίσης προπονητής της εθνικής ομάδας Κ21 της Αγγλίας από το 2013 μέχρι το 2016, οπότε και ορίστηκε προπονητής της Εθνικής αντρών, μετά την παραίτηση του Σαμ Άλαρνταϊς λόγω σκανδάλου διαφθοράς. Στην πρώτη του διοργάνωση ως προπονητής της εθνικής αντρών, στο Μουντιάλ 2018, ο Σάουθγκέιτ έγινε μόλις ο τρίτος προπονητής (μετά τους Αλφ Ράμσεϊ και Μπόμπι Ρόμπσον) που έφτασε στα ημιτελικά με την εθνική Αγγλίας, και έτσι έλαβε το βραβείο καλύτερου προπονητή της χρονιάς από το BBC.
Ίδρυμα Βουκ

Το Ίδρυμα Βουκ (σερβικά: "Вукова задужбина" ή "Vukova zadužbina") είναι πολιτισμικό ίδρυμα στο Βελιγράδι, πρωτεύουσα της Σερβίας. Ιδρύθηκε 1987, στο πλαίσιο των εορτασμών για την συμπλήρωση 200 ετών από την γέννηση του Βουκ Στεφάνοβιτς Κάρατζιτς, μεγάλου μεταρρυθμιστή της σερβικής γλώσσας κατά τη διάρκεια του 19ου αιώνα. Ευρίσκεται επί της Οδού "Κράλια Μιλάνα", πλησίον της Τεράζιγιε, της κεντρικής πλατείας της σερβικής πρωτεύουσας. Λόγω της αρχιτεκτονικής αξίας του, το κτίριο είναι καταγεγραμμένο εντός του καταλόγου των πολιτισμικών μνημείων μείζονος σημασίας της Δημοκρατίας της Σερβίας, καθώς και εντός του καταλόγου των πολιτισμικών αγαθών της Πόλεως του Βελιγραδίου.
Χάρι Μαγκουάιρ

Ο Χάρι Μαγκουάιρ ("Harry Maguire", 5 Μαρτίου 1993) είναι Άγγλος ποδοσφαιριστής ο οποίος αγωνίζεται ως κεντρικός αμυντικός για τη Μάντσεστερ Γιουνάιτεντ, της οποίας είναι αρχηγός, και της εθνικής ομάδας της Αγγλίας.. 

Γεννημένος στο Σέφιλντ, πέρασε από τις ακαδημίες της Σέφιλντ Γιουνάιτεντ πρωτού πραγματοποιήσει το ντεμπούτο το 2011. Πραγματοποίησε συνολικά 166 εμφανίσεις με τις Λεπίδες και ήταν ο παίκτης της χρονιάς της ομάδας για τρία συνεχόμενα χρόνια, καθώς και η ένωση αθλητικογράφων τον τοποθέτησε ισάριθμες φορές στην ομάδα της χρονιάς της Φούτμπολ Λιγκ Ουάν. Το 2014 πήρε μεταγραφή για τη Χαλ Σίτι για 2,5 εκατομμύρια ευρώ και δόθηκε δανεικός στη Γουίγκαν το 2015. Το 2017 μετεγράφει στη Λέστερ Σίτι για 12 εκατομμύρια λίρες και δύο χρόνια αργότερα πήρε μεταγραφή για τη Μάντσεστερ Γιουνάιτεντ της οποίας το ύψος εκτιμήθηκε σε 80 εκατομμύρια λίρες, το υψηλότερο ποσό παγκοσμίως για αμυντικό. Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21.

Ο Μαγκουάιρ πραγματοποίησε το ντεμπούτο του με την εθνική αντρών τον Οκτώβριο του 2017 και επιλέχθηκε στην αποστολή της Αγγλίας για το Μουντιάλ 2018, όπου και σκόραρε το πρώτο του διεθνές γκολ, στα προημιτελικά στη νίκη με 2-0 ενάντια στη Σουηδία..
Α΄ κατηγορία καλαθοσφαίρισης ανδρών Κύπρου 2017–18

Η Α΄ κατηγορία καλαθοσφαίρισης ανδρών Κύπρου 2017–18 αποτελεί την 64η διοργάνωση από την ίδρυση της Α' Κατηγορίας Κύπρου, ενώ απότελεί την 51η υπό την αιγίδα της Κυπριακής Ομοσπονδίας Καλαθόσφαιρας. Πρωταθλήτρια ήταν η Πετρολίνα ΑΕΚ για 4η φορά στην ιστορία της.
Σύστημα Χιλλ

Σύστημα Χιλλ ονομάζεται σύστημα γραφής χημικών τύπων όπου τα χημικά στοιχεία τοποθετούνται σε μια ειδική σειρά. Σε αυτό το σύστημα, τα άτομα άνθρακα (αν περιέχονται σε μια χημική ένωση) συνήθως τοποθετούνται πρώτα. Αν υπάρχουν άτομα υδρογόνου, τοποθετούνται αμέσως μετά, και τέλος όλα τα υπόλοιπα χημικά στοιχεία τοποθετούνται κατά αλφαβητική σειρά. Αν η χημική ένωση δεν περιέχει άνθρακα, όλα τα χημικά στοιχεία, συμπεριλαμβανομένου του υδρογόνου, τοποθετούνται κατά αλφαβητική σειρά. Υπάρχουν, ωστόσο, αρκετές σημαντικές εξαιρέσεις στους κανονικούς κανόνες. Στις ιονικές ενώσεις, το θετικό ιόν σχεδόν πάντα τοποθετείται πρώτο και το αρνητικό δεύτερο. Σε οξείδια, το οξυγόνο τοποθετείται συνήθως τελευταίο.

Τα ακόλουθα παραδείγματα χημικών τύπων έχουν γραφτεί και ταξινομηθεί με σύστημα Χιλλ: 

* BrI
* CCl4
* CH3I
* C2H5Br
* H2O4S
Όσκαρ Σ. Χάιζερ

Ο Όσκαρ Σ. Χάιζερ (αγγλικά: "Oscar S. Heizer", 7 Φεβρουαρίου 1868 – 1 Αυγούστου 1956) ήταν Αμερικανός διπλωμάτης, ο οποίος υπηρέτησε από διάφορες θέσεις ως Γενικός Πρόξενος εντός της Οθωμανικής Αυτοκρατορίας. Ο Χάιζερ, ο οποίος διατελούσε Γενικός Πρόξενος στην Τραπεζούντα κατά τη διάρκεια του Α΄ Παγκοσμίου Πολέμου, υπήρξε μάρτυρας της Γενοκτονίας των Αρμενίων, ενώ, σε αρκετές περιπτώσεις, έθεσε σε κίνδυνο την ίδια την ζωή του, προκειμένου να σώσει από τον θάνατο Αρμένιους.
Τζον Στόουνς

Ο Τζον Στόουνς (28 Μαΐου 1994) είναι Άγγλος ποδοσφαιριστής ο οποίος αγωνίζεται ως αμυντικός στη Μάντσεστερ Σίτι και την εθνική ομάδα της Αγγλίας. Παίζει κυρίως στο κέντρο της άμυνας, όσο και στη δεξιά πτέρυγα.

Ο Στόουνς ξεκίνησε την καριέρα του στη Μπάρνσλεϊ και έκανε το επαγγελματικό του ντεμπούτο στην Τσάμπιονσιπ τον Μάρτιο του 2012. Πήρε μεταγραφή για την Έβερτον τον Ιανουάριο του 2013 για περίπου 3 εκατομμύρια λίρες και σε τέσσερις σαιζόν είχε 95 συμμετοχές. Τον Αύγουστο του 2016 πήρε μεταγραφή για την Μάντσεστερ Σίτι για 47,5 εκατομμύρια λίρες. Με τη Σίτι κατέκτησε την Πρέμιερ Λιγκ το 2018 και το 2019, το Λιγκ Καπ Αγγλίας το 2018, 2019 και 2020 και το FA Cup το 2019.

Ο Στόουνς πραγματοποίησε το ντεμπούτο του με την εθνική αντρών της Αγγλίας τον Μάιο του 2014, ενώ πιο πριν ήταν μέλος των εθνικών ομάδων Κ-19, Κ-20 και Κ-21. Επιλέχθηκε να εκπροσωπήσει την Αγγλία στο Euro 2016 και στο Μουντιάλ 2018, όπου σκόραρε δύο γκολ στη νίκη 6-1 επί του Παναμά στους ομίλους. Έχει συνολικά 39 συμμετοχές με το εθνόσημο.
Νοντρόν

Το Νοντρόν (γαλλικά: Nontron) είναι κοινότητα του νομού Δορδόνης, στην περιοχή Νέα Ακουιτανία, στη νοτιοδυτική Γαλλία. Είναι υπονομαρχία του νομού και ο πληθυσμός ανέρχεται σε 3.050 κατοίκους (2017).

Είναι μέρος του περιφερειακού φυσικού πάρκου Περιγκόρ-Λιμουζέν.

Οι κάτοικοι ονομάζονται Νοντροναί (ζ).
Σεμά Μόριτζ

Η Σεμά Μόριτζ (γενν. 14 Αυγούστου 1956, Άγκυρα) είναι Τουρκάλα μουσικός και συνθέτρια.
Ελ Ταρφ

Το Ελ Ταρέφ ή Ελ Ταρφ (, γαλλικά: πρώην Le Tarf ) είναι πόλη στην Αλγερία. Είναι η πρωτεύουσα της ομώνυμης επαρχίας, ενώ το Ελ Καλά είναι το επίνειό της. Το Ελ Ταρέφ βρίσκεται 700 χιλιόμετρα ανατολικά του Αλγερίου. Σύμφωνα με την απογραφή του 2008 έχει 25.594 κατοίκους.
Μάρθα Κουτήφαρη

Η Μάρθα Κουτήφαρη (;-;) ήταν συγγραφέας θρησκευτικών βιβλίων.

Γεννήθηκε στην Αθήνα. Πατέρας της ήταν ο Χρήστος Κουτήφαρης (1882-1935) και μητέρα της η Ιωάννα Καλοκούβαρου. Είχε τρεις αδερφές (Κωνσταντίνα, Αικατερίνη, Ρούλα) και έναν αδερφό, τον Βασίλη. Ήταν ανιψιά του βαλκανιομάχου Αντωνίου Κουτήφαρη, ενώ ο προπροπάππους της ήταν ανιψιός του πρώτου Μπέη της Μάνης Τζανέτου Κουτούφαρη.

Μέσα από τα έργα της υπερασπίστηκε την ιδεολογία του «"ελληνοχριστιανικού πολιτισμού"», μέσω της οποίας θεωρούσε ότι «"θα αποτύχουν εις τας προσπαθείας των εκείνοι που δρώσιν δραστηρίως και επικινδύνως προς διάλυσιν θρησκείας, οικογενείας και πατρίδος, αρχών του ελληνοχριστιανικού πολιτισμού και μάλιστα εις την ελληνικήν γην που υπήρξε και πρέπει να εξακολουθήση να είναι η χώρα του πνευματικού φωτός και οδηγός της πνευματικής πορείας της ανθρωπότητος"».
Μιχρί Μουσφίκ Χανίμ

Η Μιχρί Μουσφίκ Χανίμ (τουρκικά: "Mihri Müşfik Hanım", 26 Φεβρουαρίου 1886 - 1954) ήταν Τουρκάλα ζωγράφος, μία από τις πρώτες και πιο αναγνωρισμένες γυναίκες ζωγράφοι της Τουρκίας. Ήταν ιδιαίτερα γνωστή για τα πορτρέτα της, μεταξύ των πιο σημαντικών αυτό το Κεμάλ Ατατούρκ και του Πάπα Βενέδικτου XV. Γεννήθηκε σε μία γειτονία του Καντίκιοϊ, της Κωνσταντινούπολης, με την οικογένεια της να κατάγεται από τους Αβάσγους. Ήταν κόρη του πρίγκιπα Αχμέντ Ραχίμ Πασά, ο οποίος ήταν ειδικός στην ανατομία και ιατρός, ωστόσο του άρεσαν και οι τέχνες, όπως η μουσική, η ζωγραφική και η λογοτεχνία, γεγονός που επηρέασε την καλλιτεχνική τάση της Μιχρί. Αδελφή της ήταν η Χαλέ Ασέφ, επίσης γνωστή Οθωμανή ζωγράφος. 

Η Χανίμ έλαβε τη συνηθισμένη δυτική εκπαίδευση και ανέπτυξε ενδιαφέρονται στις τέχνες. Τα πρώτα της ιδιαίτερα μαθήματα ζωγραφικής τα πήρε από τον Ιταλό Φααούστο Ζονάρο, ο οποίος είχε το στούντιο του στην περιοχή Μπεσίκτας. Εκείνη την περίοδο ερωτεύθηκε έναν Ιταλό ακροβάτη, με τον οποίον αργότερα πήγε στη Ρώμη και μετά στο Παρίσι, όπου αυτήν την περίοδο αρχίζει να εμπλέκεται στους καλλιτεχνικούς κύκλους. Στη Γαλλία γνωρίζει τον φοιτητή πολιτικών επιστημών Μουσφίκ Σελάμι, με τον οποίον θα παντρευτεί αργότερα (χωρίς να είναι γνωστή η ημερομηνία γάμου). Περί το 1914, όταν και ιδρύεται Σχολή Καλών Τεχνών στην Κωνσταντινούπολη γίνεται διευθύντρια εκεί. Με τη Συμμαχική κατοχή της Κωνσταντινούπολης, η Χανίμ φεύγει για προορισμό την Ιταλία, το 1919. 

Το 1923, χωρίζει με τον Μουσφίκ, ενώ είχε παράλληλα είχε σχέση με τον Ιταλό ποιητή Γκαμπριέλε Ντ' Ανούντσιο, μέσω του οποίου γνωρίζει και τον Πάπα Βενέδικτο XV, τον οποίον και ζωγραφίζει. Όταν τα πράγματα ηρέμησαν στην Τουρκία επέστρεψε και τότε ζωγράφισε και τον Κεμάλ, με την ίδια να του παρουσιάζει το πορτρέτο. Μετά συνέχισε τα ταξίδια και επισκέφτηκε ξανά τη Ρώμη και το Παρίσι, αλλά αυτή τη φορά πήγε και στις Ηνωμένες Πολιτείες και βάσει της έκθεσης της εκεί πρέπει να ήταν τον Νοέμβριο του 1928 βάσει των "New York Times". Συνέχισε να ζει στη Νέα Υόρκη, ενώ έκανε και διάφορες εικόνες κατά τη διάρκεια του Δευτέρου Παγκοσμίου Πολέμου. Ωστόσο τα τελευταία της χρόνια τα πέρασε τελείως φτωχικά και τελικά απεβίωσε στη Νέα Υόρκη, κάπου μες στη χρονιά του 1954.
Λα Αλγκάβα

Η Λα Αλγκάβα ("La Algaba") είναι μικρή πόλη και δήμος της Επαρχίας της Σεβίλλης στην Ισπανία, με πληθυσμό 16.374 κατοίκους το 2019. Βρίσκεται στην περιοχή Λα Βέγκα, μόλις 7 χιλιόμετρα από την πόλη Σεβίλλη. Η ιστορία της Αλγκάβα χρονολογείται από τη βυζαντινή περίοδο και υπάρχουν πολλά ιστορικά στοιχεία και αξιόλογοι ναοί. Ο μεγάλος ποταμός Γουαδαλκιβίρ, που περνά από δίπλα περιβαλλόμενος από πορτοκαλεώνες, διεδραμάτισε σημαντικό ρόλο στην ιστορία της. Η πόλη είναι επίσης γνωστή για τα πανηγύρια-εορτασμούς της.
Αρτεμίσα

Η Αρτεμίσα (ισπανικά: "Artemisa") είναι πόλη και δήμος της Κούβας, με 59.130 κατοίκους (η πόλη) το 2012. Σύμφωνα με νόμο που πέρασε από το κοινοβούλιο της χώρας τον Αύγουστο του 2010, η Αρτεμίσα έγινε η πρωτεύουσα μιας νέας, ομώνυμης επαρχίας, που δημιουργήθηκε από οκτώ δήμους που αποσπάσθηκαν από την Επαρχία της Αβάνας και τρεις δήμους από την Επαρχία του Πινάρ δελ Ρίο.
Τσέχοι

Οι Τσέχοι (, προφέρεται "τσέσι", ενικός αρσενικού γένους: "Čech" προφέρεται "τσεχ", ενικός θηλυκού γένους: "Češka" προφέρεται "τσέσκα"), επίσης γνωστοί ως Τσεχικός λαός ή Τσεχικό έθνος (), είναι Δυτική Σλαβική εθνότητα και έθνος το οποίο ζει στην Τσεχία, στην Κεντρική Ευρώπη. Μοιράζονται ένα κοινό πολιτισμό, καταγωγή, ιστορία και την τσεχική γλώσσα.

Μέχρι τις αρχές του 20ού αιώνα οι Τσέχοι αποκαλούνταν και Βοημοί σε πολλές γλώσσες, όνομα το οποίο αναφέρεται στη μεσαιωνική χώρα της Βοημίας. Το όνομα της Βοημίας προέρχεται από παραφθορά της κελτικής φυλής των Βόιων. Κατά τη διάρκεια της περιόδου των μεγάλων μεταναστεύσεων, η Δυτική Σλαβική φυλή των Βοημών εγκαταστάθηκε στην περιοχή, αφομοιώνοντας τους εναπομείναντες Κελτικούς και Γερμανικούς πληθυσμούς. Οι Βοημοί σχημάτισαν ένα πριγκιπάτο τον 9ο αιώνα. Η Βοημία αποτέλεσε τον πυρήνα του Δουκάτου της Βοημίας και αργότερα του Βασίλειου της Βοημίας, το οποίο καταλύθηκε το 1918. 

Πέρα από την Τσεχία, μεγάλες κοινότητες Τσέχων ζουν στις Ηνωμένες Πολιτείες, τον Καναδά, το Ισραήλ, την Αυστρία, τη Γερμανία, τη Σλοβακία, την Ελβετία, την Ιταλία, το Ηνωμένο Βασίλειο, την Αυστραλία, τη Χιλή, τη Ρωσία, την Αργεντινή και τη Βραζιλία, μεταξύ άλλων.
Στα Μαχαίρια

Το Στα Μαχαίρια (πρωτότυπος τίτλος στα αγγλικά: "Knives Out") είναι αμερικανική ταινία μυστηρίου σε σενάριο και σκηνοθεσία Ράιαν Τζόνσον και σε παραγωγή Τζόνσον και Ραμ Μπέργκμαν. Η πλοκή της ταινίας εξελίσσεται γύρω από τον θάνατο του διάσημου συγγραφέα βιβλίων μυστηρίου, Χάρλαν Θρόμπεϊ, ο οποίος βρίσκεται νεκρός στην έπαυλη του, ενω την προηγούμενη νύχτα γιόρτασε με την πολυμελή οικογένεια του τα 85α γενέθλια του. Παρά την φαινόμενικη αυτοκτονία, 
ο ιδιόρρυθμος ντετέκτιβ Μπενουά Μπλάνκ προσλαμβάνεται μυστηριωδώς ώστε να ξεσκεπάσει την πλεκτάνη πίσω από τον θάνατο του μεγάλου πατριάρχη. Το κάστ της ταινίας περιλαμβάνει τους Ντάνιελ Κραιγκ, Κρις Έβανς, Άνα ντε Άρμας, Τζέιμι Λι Κέρτις, Μάικλ Σάνον, Ντον Τζόνσον, Τόνι Κολέτ, Λάκιθ Στάνφιλντ, Κάθριν Λάνγκφορντ, Τζέιντεν Μαρτέλ και Κρίστοφερ Πλάμερ.

Το "Στα Μαχαίρια" πραγματοποίησε την παγκόσμια πρεμιέρα του στο Διεθνές Φεστιβάλ Κινηματογράφου του Τορόντο τις 7 Σεπτεμβρίου 2019 και κυκλοφόρησε στους κινηματογράφους των ΗΠΑ στις 27 Νοεμβρίου 2019, από τη Lionsgate. Η ταινία έλαβε καλές κριτικές, ιδίως για το σενάριο, τη σκηνοθεσία και τη ηθοποιία και είχε έσοδα ύψους 312 εκατομμυρίων δολλαρίων παγκοσμίως, έναντι προϋπολογισμού 40 εκατομμυρίων. Στις 77ες Χρυσές Σφαίρες η ταινία είχε τρεις υποψηφιότητες στην κατηγορία Μιούσικαλ ή Κωμωδία: καλύτερη ταινία, καλύτερος ηθοποιός για τον Κραιγκ και καλύτερη ηθοποιός για την ντε Άρμας. Ήταν υποψήφια για καλύτερο πρωτότυπο σενάριο στα βραβεία BAFTA και στα βραβεία Όσκαρ. Επίσης, επιλέχθηκε τόσο από τον Αμερικανικό Ινστιτούτο Κινηματογράφου όσο και το Εθνικό Γραφείο Κριτικών ως μία από τις δέκα καλύτερες ταινίες του 2019.

Τον Φεβρουάριο του 2020 ανακοινώθηκε ότι έχουν αρχίσει οι διεργασίες για μια συνέχεια, με την ταινία να γίνεται φραντσάιζ επικεντρωμένο στον χαρακτήρα του Ντάνιελ Κραιγκ.
Ντρόεμπα

Η Ντρόεμπα () ήταν γεωργιανή πολιτική και πολιτισμική εφημερίδα επιρροής με τόπο έκδοσης την Τιφλίδα, μεταξύ του 1866 και του 1885. 

Η "Ντρόεμπα" κυκλοφόρησε για πρώτη φορά στην Τιφλίδα, πρωτεύουσα της ρωσικής Αντιβασιλείας του Καυκάσου, στις 4 Μαρτίου 1866, εκδιδόμενη, αρχικώς, τρεις φορές την εβδομάδα, προτού, μετά το 1877, ξεκινήσει να εκδίδεται σε καθημερινή βάση.

Εκδότης της εφημερίδας διετέλεσε, μεταξύ του 1866 και του 1882, ο Σ. Μελικισβίλι, ενώ, στη συνέχεια, από το 1882 έως το 1885, τον διαδέχθηκε ο Γκιόργκι Καρτβελισβίλι. Κατά καιρούς, την έκδοσή της αναλάμβαναν εξέχοντες Γεωργιανοί λόγιοι, όπως, μεταξύ άλλων, οι Ίλια Τσαβτσαβάντζε και Ιβάνε Ματσαμπέλι. Η εφημερίδα, εντός της οποίας δημοσιεύονταν κείμενα σημαντικών Γεωργιανών συγγραφέων, δημοσιογράφων, καθώς και κοινωνικών ακτιβιστών της συγκεκριμένης περιόδου, αποτέλεσε δραστήριο υποστηρικτή της γεωργιανής εθνικής ιδέας. Οι νεαρότερης ηλικίας Γεωργιανοί ριζοσπάστες λόγιοι χρησιμοποιούσαν τις σελίδες της "Ντρόεμπα", προκειμένου να φέρουν σε επαφή τους αναγνώστες τους με τις ιδέες προοδευτικών φιλελεύθερων διανοούμενων, όπως, μεταξύ άλλων, ο Τζον Στιούαρτ Μιλ, καθώς και «ουτοπικών σοσιαλιστών», όπως, μεταξύ άλλων, οι Ρόμπερτ Όουεν, Σαιν-Σιμόν, Σαρλ Φουριέ, Πιερ Προυντόν και Λουί Μπλαν. Ως εκ τούτου, συνδέθηκε στενά με τη νέα γενιά του γεωργιανού εθνικού κινήματος, γνωστή ως "μεόρε ντάσι" (μτφ. «η δεύτερη ομάδα»), της οποίας ηγετική μορφή αποτελούσε ο Νίκο Νικολάντζε, ο οποίος επεδίωκε την εφαρμογή ενός ευρύτερου προγράμματος μεταρρυθμίσεων, το οποίο θα περιελάμβανε διάφορες μορφές καπιταλισμού και δυτικοποίησης. Ο υφιστάμενος διχασμός μεταξύ των Γεωργιανών λόγιων αναφορικά με ζητήματα σχετιζόμενα με την οικονομία και χρηματοοικονομικά σχέδια αντανακλώνταν, επίσης, εντός των σελίδων της "Ντρόεμπα". Το γεγονός αυτό αποτέλεσε έναν εκ των λόγων για τους οποίους ο Ίλια Τσαβτσαβάντζε αποχώρησε από την εκδοτική ομάδα της "Ντρόεμπα", προχωρώντας, παράλληλα, στην ίδρυση δικής του εφημερίδας, της "Ιβέρια". Στις 16 Σεπτεμβρίου 1885, η εφημερίδα έκλεισε κατόπιν σχετικής διαταγής του Ρώσου αντιβασιλέα, Αλεξάντρ Ντοντούκοφ-Κορσάκοφ.
Journal de St.-Pétersbourg

Η Journal de St.-Pétersbourg ή Journal de Saint-Pétersbourg ήταν γαλλόγλωσση εφημερίδα, με τόπο έκδοσης την Αγία Πετρούπολη της Ρωσίας, η οποία κυκλοφόρησε, με ποικίλη περιοδικότητα, καθώς και ορισμένες περιόδους παύσης έκδοσής της, μεταξύ του 1825 και του 1914. Επί, τουλάχιστον, τμήματος της περιόδου κυκλοφορίας της αποτέλεσε επίσημο ή ημιεπίσημο όργανο του Ρωσικού Υπουργείου Εξωτερικών Υποθέσεων.
Κόλπος Αλγκόα

thumb|295px|Χάρτης του Κόλπου Αλγκόα από τα τέλη του 17ου αιώνα
Ο Κόλπος Αλγκόα ("Algoa Bay") είναι κόλπος ή όρμος στην Επαρχία Ανατολικού Ακρωτηρίου της Νότιας Αφρικής. Βρίσκεται 369 ναυτικά μίλια (683 χιλιόμετρα) ανατολικά του Ακρωτηρίου της Καλής Ελπίδος, θεωρούμενος ως κόλπος του Ινδικού Ωκεανού.

Ο Κόλπος Αλγκόα ορίζεται στα δυτικά από το Ακρωτήριο Ρέσιφε και στα ανατολικά από το Ακρωτήριο Παντρόνε ή Γούντυ. Τα νερά του είναι βαθιά, φθάνοντας σε βάθος μέχρι 436 μέτρα. Μία από τις μεγαλύτερες πόλεις και λιμάνια της Νότιας Αφρικής, το Πορτ Ελίζαμπεθ, απλώνεται μόλις πέρα από αυτόν, όπως και ο νέος λιμένας βαθέων υδάτων και βιομηχανική ζώνη Κοέγκα.
Ανθρωποφαγία

Ανθρωποφαγία ονομάζεται το φάγωμα ενός ανθρώπου από άλλον άνθρωπο. Η πρακτική αυτή ασκείται μέχρι και σήμερα από τα μέλη φυλών κυρίως της Αφρικής και της Ωκεανίας. 

Η λέξη «κανιβαλισμός» προέρχεται από τη λέξη Caníbales, το ισπανικό όνομα για τους Ινδιάνους ιθαγενείς Καρίμπ. Οι Καρίμπ έτρωγαν πολύ συχνά ψημένο ανθρώπινο κρέας και ήταν πολύ γνωστοί για τις κανιβαλιστικές τους τάσεις.

Η ανθρωποφαγία ασκήθηκε στη Νέα Γουινέα και σε τμήματα των Νήσων Σολομώντα, ενώ σε ορισμένες περιοχές της Μελανησίας υπήρχαν αγορές ανθρώπινης σάρκας. Επίσης η ανθρωποφαγία ήταν γνωστή στο παρελθόν και στην Αρχαία Αίγυπτο. Στην Ευρώπη ασκήθηκε κατά την διάρκεια του μεγάλου λιμού που ξέσπασε το 1201.

H πρακτική ασκήθηκε και καταδικάστηκε έντονα σε πολλούς πολέμους, ιδίως στη Λιβερία και στη Λαϊκή Δημοκρατία του Κονγκό. Ωστόσο, εφαρμόζεται στην Παπούα-Νέα Γουινέα ως και το 2012, για πολιτιστικούς λόγους.
Βιρζίλ Σνεντέρ

Ο Αντουάν Βιρζίλ Σνεντέρ (γαλλικά: "Antoine Virgile Schneider," το όνομα προφέρεται παραδοσιακά στα γαλλικά "Σνεντρ") ήταν Γάλλος Στρατηγός και πολιτικός. Γεννήθηκε στις 22 Μαρτίου 1779 στην κοινότητα Σαργκεμίν (Μοζέλ) και πέθανε στις 11 Ιουλίου 1847 στο Παρίσι.
Γιούρι Τίλεμανς

Ο Γιούρι Τίλεμανς ("Youri Tielemans", 7 Μαΐου 1997) είναι Βέλγος ποδοσφαιριστής ο οποίος αγωνίζεται ως μέσος για τη Λέστερ Σίτι και την εθνική ομάδα του Βελγίου.

Θεωρούμενος ένα από τα λαμπρότερα νέα ταλέντα στο παγκόσμιο ποδόσφαιρο, ξεκίνησε την καριέρα του στην Άντερλεχτ, όπου πραγματοποίησε 185 επίσημες εμφανίσεις και σκόραρε 35 φορές σε τέσσερις σαιζόν. Κέρδισε το πρωτάθλημα δύο φορές και το 2017 ανακηρύχθηκε Βέλγος ποδοσφαιριστής της χρονιάς. Είναι ο νεότερος Βέλγος που έχει αγωνιστεί στο Τσάμπιονς Λιγκ, με ντεμπούτο σε ηλικία 16 ετών και 148 ημερών. Το 2017 αποκτήθηκε από τη ΑΣ Μονακό και το 2019 αποκτήθηκε από τη Λέστερ, αφότου πρώτου της είχε δοθεί δανεικός.

Ο Τίλεμανς έχει υπάρχει μέλος των νεανικών εθνικών Βελγίου και αγωνίστηκε πρώτη φορά με την εθνική αντρών τον Νοέμβριο του 2016, σε ηλικία 19 ετών. Ήταν μέλος της ομάδας η οποία εκπροσώπησε το Βέλγιο στο Μουντιάλ 2018 και κατέκτησε την τρίτη θέση.
Προμαχώνας του Αγίου Ιωάννη

Ο Προμαχώνας του Αγίου Ιωάννη (μαλτέζικα: "Kavallier ta' San Ġwann") είναι ένα φρούριο του 16ου αιώνα στη Βαλέτα της Μάλτας, το οποίο χτίστηκε από τους Ιππότες του Τάγματος του Αγίου Ιωάννη. Βρίσκεται απέναντι από το Φρούριο του Αγίου Ιωάννη ενός μεγάλου οχυρωματικού κτίσματος, που αποτελεί μέρος των Χερσαίων Οχυρώσεων της Βαλέτας. Ο Άγιος Ιωάννης είναι ένας από τους εννιά προμαχώνες που σχεδιάστηκε να χτιστούν στην πόλη μολονότι χτίστηκαν μόνο δύο (ο δεύτερος είναι ο πανομοιότυπος Προμαχώνας του Αγίου Ιακώβου). Σχεδιάστηκε από τον Ιταλό στρατιωτικό μηχανικό Φραντσέσκο Λαπαρέλι ενώ η κατασκευή του έγινε υπό την εποπτεία του Μαλτέζου βοηθού του Τζιρόλαμο Κασάρ.

Ο Προμαχώνας βρίσκεται κοντά στη Στοά της Πύλης της Πόλης και τους Κήπους Χέιστινγκς. Σήμερα στον Προμαχώνα φιλοξενείται η πρεσβεία του Κυρίαρχου Στρατιωτικού Τάγματος της Μάλτας, που αποτελεί διάδοχο του αρχικού Τάγματος που το έχτισε.
Εκκλησία του Αλμπί-Ερντί

Η Εκκλησία του Αλμπί-Ερντί (ρωσικά: "Алби-Ерда", γεωργιανά: "ალბი-იერდი") είναι πρώην γεωργιανή εκκλησία ευρισκόμενη σε απόσταση, περίπου, πενήντα χιλιομέτρων νότια του Μαγκάς, πρωτεύουσας της Δημοκρατίας της Ινγκουσετίας, στη Ρωσική Ομοσπονδία.
Ολέθρια Σχέση

Η ταινία Ολέθρια Σχέση (Πρωτότυπος τίτλος Fatal Attraction), είναι ερωτικό θρίλερ παραγωγής 1987 σε σκηνοθεσία Έιντριαν Λάιν και αποτελεί εκτενέστερη κινηματογραφική εκδοχή της ταινίας μικρού μήκους του Τζέιμς Ντίρντεν με τίτλο "Diversion", που γυρίστηκε το 1980. Η ταινία πραγματεύεται την απιστία ενός παντρεμένου με μιαν άλλη γυναίκα, με την οποία περνάει ένα σαββατοκύριακο και τις συνέπειες αυτής του της πράξης, εφόσον η γυναίκα αυτή γίνεται εμμονική σε βαθμό παρενόχλησης τόσο του ιδίου, όσο και της οικογένειάς του. Πρωταγωνιστές αυτού του ερωτικού τριγώνου είναι ο Μάικλ Ντάγκλας, η Γκλεν Κλόουζ και η Αν Άρτσερ. 

Η ταινία αποτέλεσε εμπορική επιτυχία και έλαβε θερμές κριτικές, αλλά θεωρήθηκε παράλληλα σκανδαλώδης την περίοδο της προβολής της το 1987. Έχοντας προϋπολογισμό 14 εκατομμυρίων δολαρίων έκανε εισπράξεις της τάξης των 320 εκατομμυρίων δολαρίων, φέρνοντας τεράστια κέρδη στην εταιρία παραγωγής Paramount Pictures. Ήταν η εμπορικότερη ταινία για το 1987 παγκοσμίως και η δεύτερη εμπορικότερη στις Ηνωμένες Πολιτείες Αμερικής. Έλαβε έξι υποψηφιότητες για Όσκαρ, μεταξύ των οποίων Όσκαρ Καλύτερης Ταινίας, Σκηνοθεσίας και Α' Γυναικείου Ρόλου χωρίς να κερδίσει κάποιο.
Μουμτάζ Μαχάλ

Η Μουμτάζ Μαχάλ ήταν η κύρια σύζυγος του αυτοκράτορα της Μογγολικής αυτοκρατορίας της Ινδίας Σαχ Τζαχάν από τις 19 Ιανουαρίου 1628 μέχρι τις 17 Ιουνίου 1631.
Ιντίλ Μπιρέτ

Η Ιντίλ Μπιρέτ (τουρκικά: "İdil Biret", 21 Νοεμβρίου 1941) είναι Τουρκάλα πιανίστα, ιδιαίτερα αναγνωρισμένη για το ρομαντικό ρεπερτόριό της. Γεννήθηκε στην Άγκυρα και ξεκίνησε μαθήματα πιάνου από την ηλικία των πέντε, με δάσκαλο τον Μιτχάτ Φένμεν, ο οποίος είχε μαθητεύσει στο πλευρό της Νάντια Μπουλανζέ και του Αλφρέντ Κορτό. Όταν γίνεται επτά ετών, με νομοσχέδιο η Τουρκική κυβέρνηση επιτρέπει την εκπαίδευση στο εξωτερικό, και η Μπιρετ άδραξε την ευκαιρία και πήγε στο Ωδείο του Παρισιο, όπου γνωρίζει την Μπουλανζέ. Σε ηλικία 15 ετών παίρνει μέρος σε διάφορους διαγωνισμούς. Ενώ συνεχίζει την εκπαίδευση της με τον Κορτό και τον Βίλχελμ Κεμπφ. 

Σε ηλικία 16 ετών ήδη είχε αρχίσει να είναι μία σολίστ πιανίστα, παίζοντας σε όλη την Ευρώπη και τον κόσμο, σε πολλές δημοφιλείς ορχήστρες, όπως τη Συμφωνική του Λονδίνου, τη Φιλαρμονική του Λονδίνου, τη Συμφωνική της Βοστώνης, τη Φιλαρμονική του Λένινγκραντ, τη Φιλαρμονική του Τόκιο και τη Συμφωνική του Σύδνεϋ, μεταξύ άλλων πολλών. Και συνεργάστηκε με πολλούς καταξιωμένους μαέστρους όπως ο Πιερ Μοντό, ο Ρούντολφ Κέμπε και ο Άρον Κόουπλαντ, μεταξύ άλλων. Επίσης έδωσε και πολλά κονσέρτα σε διάφορα φεστιβάλ ανά τον κόσμο. Ένα αξιοσημείωτο γεγονός σημειώθηκε στις 22 Νοεμβρίου του 1963, κι ενώ προετοιμαζόταν να ερμηνεύσει Ραχμάνινοφ, στη Συμφωνική της Βοστώνη, το κοινό ενημερώνεται ότι ο Τζ. Φ. Κένεντι μόλις είχε δολοφονηθεί, τελικά, μετά από λίγο, η παράσταση ξεκίνησε. 

Κατά τη διάρκεια της καριέρας της έχει υπάρξει και κριτικής πολλών επιτροπών διαγωνισμών πιάνου. Πολλές εκτελέσεις της (πάνω από 100) του Σοπέν, του Μπραμς, του Μπετόβεν κ.ά., έχουν ηχογραφηθεί. Ωστόσο, περισσότερη γνωστή είναι για τις ηχογραφήσεις της σε έργα του Σοπέν, οι οποίες της έφεραν διάκριση στην Πολωνία, λαμβάνοντας το "Grand Prix du Disque Frédéric Chopin", το 1995. Τον Σεπτέμβριο του 2006, κυκλοφόρησε και η βιογραφία της "Idil Biret - Une Pianiste Turque en France", από τον Dominique Xardel. Αργότερα κυκλοφόρησε και τις 32 Σονάτες του Μπετόβεν, από δική της εταιρεία. Το 1971 έλαβε κρατικό βραβείο, από την Τουρκική Κυβέρνηση, η μεγαλύτερη καταξίωση για καλλιτέχνες στη χώρα.
Η Νύχτα των Στρατηγών

Η Νύχτα των Στρατηγών (αγγλικά:The Night of the Generals) είναι μια ταινία μυστηρίου του 1967 που διαδραματίζεται κατά τον Β' Παγκόσμιο Πόλεμο, σε σκηνοθεσία Ανατόλ Λίτβακ και παραγωγή του Σαμ Σπίγκελ.
Πρωταγωνιστούν οι Πήτερ Ο' Τουλ, Ομάρ Σαρίφ, Ντόναλντ Πλέζανς, Τζοάνα Πετίτ και ο Φιλίπ Νουαρέ. 
Το σενάριο ειναι προσαρμοσμένο από τους Τζόζεφ Κεσελ και Πολ Ντεν από το ομώνυμο μυθιστόρημα του Γερμανού συγγραφέα Χανς Χέλμουτ Κιρστ. 
Ο Γκορ Βιντάλ λέγεται ότι συνέβαλε στο σενάριο, αλλά δεν πιστώθηκε.

Η ταινία ήταν μια γαλλο-βρετανική-αμερικανική συμπαραγωγή. 
Τμήματα αυτής της ταινίας γυριστηκαν σε περιοχές της Βαρσοβίας, η οποία τότε ήταν πίσω από το σιδηρούν παραπέτασμα. 
Οι τελευταίες σκηνές της ταινίας γυρίστηκαν στο Μόναχο.
Ιβάνε Ματσαμπέλι

Ο Πρίγκιπας Ιβάνε Ματσαμπέλι (, 28 Ιανουαρίου 1854 - π. 1898) ήταν Γεωργιανός συγγραφέας, μεταφραστής, εκδότης, δημόσιο πρόσωπο και δραστήριο στέλεχος του Εθνικού Απελευθερωτικού Κινήματος, καθώς και ένας εκ των δημιουργών της νέας γεωργιανής λογοτεχνικής γλώσσας. Επίσης, είναι γνωστός ως μεταφραστής έργων του Σαίξπηρ, καθώς και για την συγγραφή της όπερας «Ο ιππότης με το δέρμα του πάνθηρα».

Ήταν γόνος της γεωργιανής παλαιάς αριστοκρατικής οικογένειας των Ματσαμπέλι, γεννημένος στο χωριό του Ταμαρασένι, πλησίον του Τσχινβάλι. Ο Ματσαμπέλι πραγματοποίησε τις σπουδές του στην Αγία Πετρούπολη, στη Γερμανία, καθώς και στο Παρίσι. Κατά την επιστροφή του στη Γεωργία, συνδέθηκε στενά με τον Ίλια Τσαβτσαβάντζε, εκ των ηγετών της γεωργιανής πνευματικής ζωής της συγκεκριμένης περιόδου, στον οποίον ο Ματσαμπέλι προσέφερε την υποστήριξή του σε οποιαδήποτε πρωτοβουλία θα είχε ως απώτερο σκοπό την αναβίωση του γεωργιανού πολιτισμού, καθώς και την αντίσταση στη ρωσική κυριαρχία. Διετέλεσε αρχισυντάκτης σημαντικών γεωργιανών εφημερίδων, όπως οι "Ιβέρια" (1882-3) και "Ντρόεμπα" (1883-5). Παρά το γεγονός πως κύρια ενασχόλησή του αποτελούσαν οι αγαθοεργίες, ιδιαιτέρως τα ορφανοτροφεία, καθώς και η δημοσιογραφία, ο Ματσαμπέλι ασχολήθηκε, σε όλη τη διάρκεια της ζωής του, με την μετάφραση των έργων του Σαίξπηρ στη γεωργιανή γλώσσα. Συγκεκριμένα, παρά το γεγονός πως ο ίδιος ουδέποτε είχε επισκεφθεί την Αγγλία, συνέγραψε, μεταξύ του 1886 και του 1898, αριθμό αξιόλογων μεταφράσεων των "Άμλετ", "Οθέλλου", "Μάκβεθ", "Ριχάρδου του Γ΄", "Ιουλίου Καίσαρα", "Αντωνίου και Κλεοπάτρας" και "Κοριολανού", οι οποίες, έως σήμερα, αποτελούν μέρος του ρεπερτορίου του Θεάτρου Ρουσταβελί. Στις 26 Ιουνίου 1898, ο Ματσαμπέλι εγκατέλειψε το διαμέρισμα εντός του οποίου κατοικούσε στην Τιφλίδα, ενώ, έκτοτε, ουδείς τον είδε ξανά ζωντανό.

Μουσείο αφιερωμένο στη μνήμη του Ματσαμπέλι βρισκόταν στη γενέτειρά του, το Ταμαρασένι, εντός της εμπόλεμης περιοχής της, υπό εξέλιξη, Γεωργιανής-Οσσετικής Σύγκρουσης. Στις 23 Ιουλίου 1997, υπέστη σημαντικές ζημιές, έπειτα από έκρηξη τις οποίας υπαίτιοι φέρεται να ήταν τοπικοί Οσσέτιοι εθνικιστές, ενώ, κατά τη διάρκεια του Πολέμου της Νότιας Οσσετίας του 2008, κατεστράφη ολοσχερώς.
Ιβάν Στρίνιτς

Ο Ιβάν Στρίνιτς ("Ivan Strinić", 17 Ιουλίου 1987) είναι Κροάτης ποδοσφαιριστής ο οποίος αγωνίζεται ως αριστερός αμυντικός και τώρα είναι ελεύθερος συμβολαίου, ενώ έχει αγωνιστεί με την εθνική Κροατίας.

Αν και ξεκίνησε από τα τμήματα υποδομής της Χάιντουκ Σπλιτ, το επαγγελματικό του ντεμπούτο έγινε με την Λε Μαν Β, ενώ αργότερα αποκτήθηκε από την Χρβάρτσκι Ντραγκόβολιατς, πρωτού αποκτηθεί ξανά από την Χάιντουκ Σπλιτ. Το 2011 υπέγραψε συμβόλαιο με τη Ντνίπρο για τέσσερα εκατομμύρια ευρώ. Το 2015 επέλεξε να μην ανανεώσει το συμβόλαιό του και αποκτήθηκε από την Νάπολι για δύο χρόνια και έπειτα από τη Σαμπντόρια και τέλος τη Μίλαν, όπου και οι δύο πλευρές συμφώνησαν τη λήξη του συμβολαίου τον Αύγουστο του 2019. Το 2018 διαγνώστηκε με καρδιακό πρόβλημα και όταν αυτό αντιμετωπίστηκε δεν ήταν πλέον σε φόρμα, με αποτέλεσμα να σταματήσει να αγωνίζεται επαγγελματικά.

Πραγματοποίησε το ντεμπούτο του με την εθνική ομάδα το 2010 και συμμετείχε στο Euro 2012, αλλά έχασε αυτό του 2016 λόγω τραυματισμού. Επιλέχθηκε επίσης να εκπροσωπήσει την Κροατία στο Μουντιάλ 2018, φτάνοντας μέχρι τον τελικό, με τον Στρίνιτς να αγωνίζεται βασικός στα περισσότερα παιχνίδια.
Άντε Ρέμπιτς

Ο Άντε Ρέμπιτς ("Ante Rebić", 21 Σεπτεμβρίου 1993) είναι Κροάτης ποδοσφαιριστής ο οποίος αγωνίζεται ως επιθετικός στην Μίλαν, δανεικός από την Άιντραχτ Φραγκφούρτης, και την εθνική ομάδα της Κροατίας.

Ξεκίνησε να αγωνίζεται επαγγελματικά στην ΡΝΚ Σπλιτ και το 2013 υπέγραψε συμβόλαιο με την Φιορεντίνα για άγνωστο ποσό. Στη συνέχεια δόθηκε δανεικός στις Λειψία, Ελλάς Βερόνα και Άιντραχτ Φραγκφούρτης. Ο Ρέμπιτς τελικά αποκτήθηκε από την Άιντραχτ τον Ιούλιο του 2018.

Ο Ρέμπιτς πραγματοποίησε το ντεμπούτο του με την εθνική αντρών της Κροατίας το 2013 και την ίδια χρονιά ψηφίστηκε Ελπίδα της Χρονιά για το κροατικό ποδόσφαιρο. Εκπροσώπησε την Κροατία στα παγκόσμια κύπελλα του 2014 και του 2018, φτάνοντας στο δεύτερο μέχρι τον τελικό. Σκόραρε στους ομίλους ενάντια στην Αργεντινή, μετά από λάθος μπαλιά του Καμπαγιέρο, ανοίγοντας το σκορ.



Κατηγορία:Κροάτες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές ΡΝΚ Σπλιτ
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές ΡΜ Λειψίας
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές παγκοσμίου κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Μαρσέλο Μπρόζοβιτς

Ο Μαρσέλο Μπρόζοβιτς ("Marcelo Brozović", 16 Νοεμβρίου 1992) είναι Κροάτης ποδοσφαιριστής ο οποίος αγωνίζεται ως μέσος για την Ίντερ και την εθνική ομάδα της Κροατίας.

Ξεκίνησε την επαγγελματική του καριέρα από την Χρβάρτσκι Ντραγκόβολιατς, συνέχισε το 2011 στη Λοκομοτίβα και την επόμενη χρονιά μετεγράφει στην Δυναμό Ζάγκρεμπ. Το 2016 αποκτήθηκε από την Ίντερ, στην οποία έχει υπάρξει αρχηγός.

Σε επίπεδο εθνικών, ο Μπρόζοβιτς αγωνίζεται με την εθνική Κροατίας, με την οποία έχει πραγματοποιήσει 51 εμφανίσεις και σκοράρει 6 φορές. Πραγματοποίησε το ντεμπούτο του στο παγκόσμιο κύπελλο 2014, ενώ επιλέχθηκε στις ομάδες που εκπροσώπησαν την Κροατία στο Euro 2016 και στο Μουντιάλ 2018, με την εθνική Κροατίας στο δεύτερο να φτάνει μέχρι τον τελικό. Στην εθνική σχηματίζει ένα δυναμικό τρίγωνο με τον Λούκα Μόντρις και τον Ιβάν Ράκιτις.
Αρμάν Γκοτικιάν

Ο Αρμάν Γκοτικιάν (αρμενικά: "Արման Կոթիկյան", Τραπεζούντα, Οθωμανική Αυτοκρατορία, 1896 - Γερεβάν, ΣΣΔ Αρμενίας, 1968) ήταν διακεκριμένος Αρμένιος ηθοποιός, λογοτέχνης και μεταφραστής που δραστηριοποιήθηκε κυρίως στη Σοβιετική Ένωση. Για την πολιτιστική προσφορά του έλαβε τον τίτλο του Καλλιτέχνη του Λαού της ΣΣΔ Αρμενίας. Συγκαταλέγεται στους επιζώντες της Γενοκτονίας των Αρμενίων.
Αντρέι Κράμαριτς

Ο Αντρέι Κράμαριτς ("Andrej Kramarić", 19 Ιουνίου 1991) είναι Κροάτης ποδοσφαιριστής, ο οποίος αγωνίζεται ως επιθετικός ή επιθετικός μέσος με την 1899 Χοφενχάιμ και την εθνική ομάδα της Κροατίας.

Ο Κράμαριτς άρχισε την ποδοσφαιρική του καριέρα στη Δυναμό Ζάγκρεμπ και κατέχει το ρεκόρ του κορυφαίου νεαρού σκόρερ στην ιστορία του συλλόγου. Χαρακτηρίστηκε ως ένα από τα μεγαλύτερα ταλέντα του συλλόγου και αγωνίστηκε πρώτη φορά επαγγελματικά σε ηλικία 17 ετών. Το 2013, μετά από διαφωνία με τη διοίκηση της Δυναμό, ο Κράμαριτς πήρε μεταγραφή για τη Ριέκα, όπου σκόραρε 37 φορές σε 42 αγώνες πρωταθλήματος, πριν αποκτηθεί από τη Λέστερ Σίτι για 9 εκατομμύρια ευρώ. Έπαιξε για ενάμιση χρόνο εκεί, και στη συνέχεια δόθηκε δανεικός στη Χοφενχάιμ, πριν αποκτηθεί μονίμως.

Ο Κράμαριτς είχε 53 συμμετοχές και 22 γκολ με τις νεανικές ομάδες της εθνικής Κροατίας. Πραγματοποίησε το ντεμπούτο του με την εθνική αντρών το 2014 και συμμετείχε στις ομάδες που εκπροσώπησαν την Κροατία στο Euro 2016 και στο Μουντιάλ 2018, όπου στη δεύτερη η Κροατία έφτασε στον τελικό. Ο ίδιος σκόραρε στα προημιτελικά ενάντια στη Ρωσία.
Μάρκο Ματεράτσι

Ο Μάρκο Ματεράτσι ("Marco Materazzi", 19 Αυγούστου 1973) είναι Ιταλός παλαίμαχος ποδοσφαιριστής και προπονητής. Αγωνίστηκε ως αμυντικός και κατέκτησε με την εθνική ομάδα της Ιταλίας το Μουντιάλ του 2006.

Στα πρώτα στάδια της καριέρας του, ο Ματεράτσι αγωνίστηκε με διάφορες ιταλικές ομάδες της Σέριε Β και Σέριε C και με την Έβερτον. Αγωνίστηκε δύο σαιζόν με την Περούτζια και υπέγραψε συμβόλαιο ύψους 10 εκατομμυρίων ευρώ με την Ίντερ το 2001, με την οποία αγωνίστηκε για δέκα χρόνια. Σε επίπεδο συλλόγων, έχει κερδίζει πέντε πρωταθλήματα στη σειρά με την Ίντερ, ένα Τσάμπιονς Λιγκ, ένα παγκόσμιο πρωτάθλημα συλλόγων, τέσσερα Κόπα Ιτάλια και το Σούπερκοπα Ιταλιάνα τέσσερις φορές.

Ο Ματεράτσι αγωνίστηκε 41 φορές με το εθνόσημο από το ντεμπούτο του το 2001 μέχρι το 2008, και έπαιξε σε δύο παγκόσμια κύπελλα και δύο ευρωπαϊκά πρωταθλήματα. Ήταν ένας από τους παίκτες κλειδιά στον τελικό του παγκοσμίου κυπέλλου το 2006 ενάντια στη Γαλλία, όπου σκόραρε το γκολ της Ιταλίας και στην παράταση δέχτηκε κεφαλιά στο στήθος από τον Ζιντάν, ο οποίος τιμωρήθηκε με κόκκινη κάρτα. Στη συνέχεια η Ιταλία κέρδισε το Μουντιάλ στα πέναλντι, όπου ο Ματεράτσι σκόραρε ξανά.

Μια προκλητική και αμφιλεγόμενη μορφή του ποδοσφαίρου, είναι περισσότερο γνωστός για το πολύ επιθετικό τρόπο παιχνιδιού ως αμυντικός, καθώς και τα στενά μαρκαρίσματα και δυνατά τάκλιν, με αποτέλεσμα να δεκτεί πάνω από 60 κίτρινες και 25 κόκκινες κάρτες κατά τη διάρκεια της καριέρας του. Εξαιτίας της προκλητικότητάς του και του ταμπεραμέντου του, έχει λογομαχήσει με πολλούς παίκτες.
Γιόζιπ Πίβαριτς

Ο Γιόζιπ Πίβαριτς ("Josip Pivarić", 30 Ιανουαρίου 1989) είναι Κροάτης ποδοσφαιριστής ο οποίος αγωνίζεται ως αμυντικός για τη Δυναμό Κιέβου και την εθνική ομάδα της Κροατίας.

Ο Πίβαριτς ξεκίνησε την επαγγελματική του καριέρα το 2008 από τη Δυναμό Ζάγκρεμπ, όμως μέχρι το 2011 είχε δοθεί δανεικός στη Λοκομοτίβα. Πραγματοποίησε καλές εμφανίσεις με τη Δυναμό και το 2015 σκόραρε στο Τσάμπιονς Λιγκ στη νίκη της Δυναμό έναντι της Άρσεναλ. Το 2017 αποκτήθηκε με τριετές συμβόλαιο από τη Δυναμό Κιέβου.

Ο Πίβαριτς πραγματοποίησε το ντεμπούτο του με την εθνική αντρών της Κροατίας το 2013. Επιλέχθηκε να εκπροσωπήσει την Κροατία στο Μουντιάλ 2018, όπου αγωνιζόταν συχνά ως αλλαγή του βασικού αριστερού αμυντικού της ομάδας Ιβάν Στρίνιτς. Έχει 26 συμμετοχές με το εθνόσημο.